**PREDLOG**

Na osnovu člana 9 Zakona o bezbjednosti saobraćaja na putevima („Službeni list CG“, br. 33/12, 58/14, 14/17, 66/19) i člana 35 Statuta Opštine Tivat („Službeni list CG –opštinski propisi“, br. 24/18 i 09/20), Skupština Opštine Tivat, na sjednici održanoj dana \_\_\_\_\_\_\_\_2021. godine, donosi

**ODLUKU**

**o izmjeni Odluke o regulisanju saobraćaja na teritoriji opštine Tivat**

**("Službeni list Crne Gore - opštinski propisi", br. 045/16 i 044/18)**

**Član 1**

U Odluci o regulisanju saobraćaja na teritoriji opštine Tivat ("Službeni list Crne Gore - opštinski propisi" br. 045/16 i 044/18), u članu 4 stav 1, mijenja se i glasi:

“Ulice sa jednosmjernim saobraćajem su: "Luke Tomanovića", "Palih boraca", "Trg Dara Petkovića" (od ulice "Palih boraca" do izlaza na ulicu "II Dalmatinske brigade"), "21. Novembra" (od ul. "Maršala Tita" do ul. "Karpoška"),"II Dalmatinske brigade" (od ul. "Palih Boraca" do Jadranske magistrale), "Karpoška", "Sremsko Karlovačka", "Njegoševa" (Od ul. "Luke Tomanovića" do ul. "21. Novembra"), "Istarska" (od ul. "Njegoševa" do ul. "Đačka"), "Ribarski put" (od raskrsnice sa ul. "21 Novembra" iz pravca Pina do raskrsnice sa "Šetalište Iva Vizina"), "Pakovo" (od raskrsnice sa ul. "Ribarski put" do raskrsnice sa ul. "21 Novembra"), "Kalimanjska II" i "Kalimanjska IV", “Beogradska” (na potezu od raskrsnice sa ulicom iza marketa Aroma do raskrsnice sa ul. “Podgorička” u navedenom smjeru), ulica “Podgorička” (na potezu od raskrsnice sa ul. “Beogradska” do raskrsnice sa ul. “Zagrebačka” u navedenom smjeru) i “Zagrebačka” (na potezu od raskrsnice sa ul. “Podgorička” do rasksrnice sa ul. “Kotorska”u navedenom smjeru)”.

**Član 2**

U članu 5 u stavu 1 i stavu 2, poslije riječi “dozvoljene”, dodaje se riječ “ukupne”.

U stavu 3 poslije tačke 3 dodaje se tačka “3a” koja glasi: ”Skica planirane trase kojom će vozila saobraćati od magistrale do odredišta“.

**Član 3**

Ova Odluka stupa na snagu osmog dana od dana objavljivanja u “Službenom listu Crne Gore –opštinski propisi”.

Broj: \_\_\_\_\_\_\_\_\_\_\_\_\_\_\_

Tivat, \_\_\_\_\_\_\_\_\_\_2021. godine

Skupština opštine Tivat

Predsjednik

dr Andrija Petković

**O B R A Z L O Ž E NJ E**

**Pravni osnov**

Pravni osnov za donošenje ove Odluke sadržan je u članu 9Zakona o bezbjednosti saobraćaja na putevima („Službeni list CG“, br.33/12, 58/14, 14/17, 66/19), koji između ostalog propisuje da Opština kad vrši poslove iz sopstvene nadležnosti, “reguliše saobraćaj na svom području u skladu sa ovim zakonom, tako što određuje 1) puteve sa pravom prvenstva prolaza; 2) puteve sa jednosmjernim i dvosmjernim saobraćajem; 3) postavljanje horizontalne, vertikalne i svjetlosne signalizacije 4) prostore za parkiranje vozila, zabrane parkiranja i mjesta ograničenog parkiranja“ i članu 35 Statuta Opštine Tivat („Službeni list CG -opštinski propisi“, br. 24/18 i 09/20), kojim je između ostalog propisano da Skupština donosi propise i druge opšte akte.

**Razlog za donošenje**

Donošenjem Odluke o izmjeni i dopuni Odluke o donošenju Glavnog projekta vođenja i regulisanja saobaćajnih tokova u opštini Tivat ("Službeni list Crne Gore - opštinski propisi", br. 015/21 od 28.05.2021. godine) izvršena je izmjena i dopuna u Glavnom projektu u dijelu saobraćajne signalizacije uvođenjem jednosmjernih tokova u ul. ”Beogradska”, “Podgorička” i “Zagrebačka”, te je shodno navedenom bilo neophodno izvršiti izmjenu člana 4 stav 1 Odluke o regulisanju saobraćaja na teritoriji opštine Tivat ("Službeni list Crne Gore - opštinski propisi", br. 045/16 i 044/18).

Izmjene u članu 5 stav 1, 2 i 3 Odluke, izvršene su u cilju zaštite opštinskih puteva prilikom saobraćanja teretnim vozilima za potrebe snabdjevanja trgovinskih i ugostiteljskih objekata, kao i za potrebe izgradnje, rekonstrukcije, adaptacije i opremanja objekata.

U skladu sa navedenim predlaže se Skupštini Opštine Tivat da usvoji Odluku o izmjenama Odluke o regulisanju saobraćaja na teritoriji Opštine Tivat.

|  |  |
| --- | --- |
| *Obrađivač*  *Sekretarijat za privredu*  *Sekretar Sekretarijata*  *Vedran Božinović, dipl. ekon.* | *Predlagač*  *Predsjednik Opštine*  *Željko Komnenović* |